Trump anunţă acord istoric de pace între Israel şi Emiratele Arabe Unite. Premierul Israelului a părăsit de urgență ședința de guvern.
Premierul israelian Benjamin Netanyahu a părăsit brusc, joi după-amiază, o şedinţă de guvern. Premierul a transmis miniştrilor că vor afla motivul mai târziu. Preşedintele Donald Trump a anunţat un acord de pace istoric între Israel şi Emiratele Arabe Unite.
Premierul israelian, Benjamin Netanyahu, a părăsit brusc, joi după-amiază, o şedinţă de guvern, transmiţându-le miniştrilor că vor afla motivul mai târziu, iar preşedintele SUA, Donald Trump, a anunţat un acord de pace istoric între Israel şi Emiratele Arabe Unite.Benjamin Netanyahu a părăsit urgent, joi, o şedinţă de guvern pe tema coronavirusului, anunţându-i pe miniştri că vor afla mai târziu despre ce este vorba.În scurt timp, preşedintele SUA, Donald Trump, a anunţat că a reuşit obţinerea unui acord de pace între Israel şi Emiratele Arabe Unite. Acordul probabil va permite ca Israelul să suspende planul de anexare a unor zone din Cisiordania.Un succes major astăzi! Acord de pace istoric între extraordinarii noştri prieteni, Israel şi Emiratele Arabe Unite", a transmis Donald Trump prin Twitter."O zi istorică", a confirmat Benjamin Netanyahu prin Twitter.Mohammed Bin Zayad, prinţul moştenitor din Emiratele Arabe Unite, a confirmat că Israelul a suspendat planurile de anexare a unor zone din Cisiordania. "În cursul unei convorbiri cu preşedintele Donald Trump şi cu premierul Benjamin Netanyahu s-a convenit să fie oprite planurile de anexare a unor noi zone palestiniene. Emiratele Arabe Unite şi Israelul au acceptat şi să coopereze pentru un plan de stabilire a relaţiilor bilaterale", a completat Mohammed Bin Zayad."Deschiderea relaţiilor directe între două dintre cele mai dinamice societăţi şi cele mai avansate economii din Orientul Mijlociu va transforma regiunea prin stimularea creşterii economice, intensificarea inovaţiilor tehnologice şi consolidarea relaţiilor între popoare", se arată într-un comunicat comun al preşedintelui Donald Trump, premierului Benjamin Netanyahu şi prinţului moştenitor Mohammed bin Zayad, liderul de facto al Emiratelor Arabe Unite, informează agenţia Associated Press.